ΚΑΝΟΝΙΣΜΟΣ (ΕΚ) αριθ. 2000/95 ΤΗΣ ΕΠΙΤΡΟΠΗΣ της 16ης Αυγούστου 1995 για την παρέκκλιση, όσον αφορά τον τομέα του κρέατος πουλερικών, από τον κανονισμό (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα και από τον κανονισμό (ΕΟΚ) αριθ. 3719/88 για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις λεπτομέρειες και τα μεταβατικά μέτρα που απαιτούνται στον τομέα της γεωργίας για την εφαρμογή των συμφωνιών που συνήφθησαν στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 για την κοινή οργάνωση αγοράς στον τομέα του κρέατος πουλερικών (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94, και ιδίως το άρθρο 8,

Εκτιμώντας:

ότι, ο κανονισμός (ΕΚ) αριθ. 437/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1514/95 (4), θεσπίζει τις λεπτομέρειες χορήγησης μιας ειδικής επιστροφής κατά την εξαγωγή προς ορισμένες τρίτες χώρες προϊόντων του τομέα του κρέατος πουλερικών 7 ότι τα πιστοποιητικά που εκδίδονται στο πλαίσιο του κανονισμού (ΕΚ) αριθ. 437/95 υπόκεινται στις διατάξεις του κανονισμού (ΕΚ) αριθ. 1521/94 της Επιτροπής της 29ης Ιουνίου 1994 οι οποίες περιορίζουν τη διάρκεια ισχύος των πιστοποιητικών εξαγωγής που περιλαμβάνουν ή όχι προκαθορισμό της επιστροφής κατά την εξαγωγή (5) 7 ότι τα προϊόντα αυτά αποτέλεσαν αντικείμενο, το αργότερο μέχρι τις 30 Ιουνίου 1995, της δήλωσης εξαγωγής κατά την έννοια του άρθρου 3 του κανονισμού (ΕΟΚ) αριθ. 3665/87 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 1384/95 (7), ή, εάν υπόκεινταν σε ένα από τα καθεστώτα που προβλέπονται στα άρθρα 4 ή 5 του κανονισμού (ΕΟΚ) αριθ. 565/80 του Συμβουλίου (8), όπως τροποποιήθηκε από τον κανονισμό (ΕΟΚ) αριθ. 2026/83 (9), της δήλωσης εξαγωγής κατά την έννοια του άρθρου 30 του κανονισμού (ΕΟΚ) αριθ. 3665/87 7 ότι απεδείχθη ότι πολλοί συναλλασσόμενοι αντιμετώπιζαν δυσκολίες διάθεσης για ορισμένα προϊόντα που υπόκεινται στον κανονισμό (ΕΚ) αριθ. 437/95 και, επομένως, δεν είναι σε θέση, παρά τις προσπάθειές τους, να τηρήσουν την προθεσμία των 60 ημερών κατά τη διάρκεια της οποίας τα προϊόντα αυτά πρέπει να εγκαταλείψουν το τελωνειακό έδαφος της Κοινότητας από την ημερομηνία αποδοχής της δήλωσης εξαγωγής, προθεσμία που καθορίστηκε στο άρθρο 4 και στο άρθρο 32 παράγραφος 1 του κανονισμού (ΕΟΚ) αριθ. 3665/87 και στο άρθρο 30 παράγραφος 1 στοιχείο β) σημείο ι) του κανονισμού (ΕΟΚ) αριθ. 3719/88 της Επιτροπής (10), όπως τροποποιήθηκε τελευταία από τον κανονισμό (ΕΚ) αριθ. 1199/95 (11) 7 ότι, ως εκ τούτου, λόγω αυτών των έκτακτων περιστάσεων για τα εν λόγω προϊόντα, πρέπει να προβλεφθεί παρέκκλιση από αυτήν την προθεσμία και η διάρκειά της να είναι 90 ημέρες 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Κρέατος Πουλερικών και των Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση του άρθρου 30 παράγραφος 1 στοιχείο β) σημείο ι) του κανονισμού (ΕΟΚ) αριθ. 3719/88 και του άρθρου 4 και του άρθρου 32 παράγραφος 1 του κανονισμού (ΕΟΚ) αριθ. 3665/87, η προθεσμία των 60 ημερών γίνεται 90 ημέρες για τις εξαγωγές δυνάμει του κανονισμού (ΕΚ) αριθ. 437/95.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Αυγούστου 1995.

Για την Επιτροπή Erkki LIIKANEN Μέλος της Επιτροπής